Vyhodnotenie medzirezortného pripomienkového konania

Legislatívny zámer cestného zákona

Spôsob pripomienkového konania	Z dôvodu formálneho oznámenia EK - porušenie č. 2008/615	
Počet vznesených pripomienok, z toho zásadných	46 / 10	
Počet vyhodnotených pripomienok	46	
		
Počet akceptovaných pripomienok, z toho zásadných	42 / 8	
Počet čiastočne akceptovaných pripomienok, z toho zásadných	2 / 2	
Počet neakceptovaných pripomienok, z toho zásadných	2 / 0	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo pôdohospodárstva Slovenskej republiky	1 (0o,1z)				
2.	Ministerstvo výstavby a regionálneho rozvoja Slovenskej republiky	1 (0o,1z)				
3.	Ministerstvo obrany Slovenskej republiky	5 (5o,0z)				
4.	Ministerstvo zahraničných vecí Slovenskej republiky			x		
5.	Štatistický úrad Slovenskej republiky			x		
6.	Úrad geodézie, kartografie a katastra Slovenskej republiky			x		
7.	Úrad pre normalizáciu, metrológiu a skúšobníctvo Slovenskej republiky			x		
8.	Úrad pre verejné obstarávanie			x		
9.	Úrad priemyselného vlastníctva Slovenskej republiky			x		
10.	Správa štátnych hmotných rezerv Slovenskej republiky			x		
11.	Generálna prokuratúra Slovenskej republiky			x		
12.	Protimonopolný úrad Slovenskej republiky			x		
13.	Republiková únia zamestnávateľov				x	
14.	Ministerstvo kultúry Slovenskej republiky			x		
15.	Ministerstvo práce, sociálnych vecí a rodiny Slovenskej republiky			x		
16.	Zväz stavebných podnikateľov Slovenska				x	
17.	Ústredie práce, sociálnych vecí a rodiny				x	
18.	Centrum pre medzinárodnoprávnu ochranu detí a mládeže				x	
19.	Ministerstvo školstva Slovenskej republiky		4 (4o,0z)			
20.	Národný bezpečnostný úrad			x		
21.	Ministerstvo dopravy, pôšt a telekomunikácií Slovenskej republiky				x	
22.	Ministerstvo vnútra Slovenskej republiky	4 (3o,1z)				
23.	Podpredseda vlády SR pre vedomostnú spoločnosť, európske záležitosti, ľudské práva a menšiny				x	
24.	Najvyšší kontrolný úrad Slovenskej republiky				x	
25.	Konfederácia odborových zväzov Slovenskej republiky	1 (0o,1z)				
26.	Odbor aproximácie práva sekcie vládnej legislatívny Úradu vlády SR	4 (4o,0z)				
27.	Asociácia zamestnávateľských zväzov a združení Slovenskej republiky	1 (0o,1z)				
28.	Najvyšší súd Slovenskej republiky				x	
29.	Ministerstvo financií Slovenskej republiky	3 (2o,1z)				
30.	Národná banka Slovenska	1 (1o,0z)				
31.	Európske spotrebiteľské centrum				x	
32.	Ministerstvo hospodárstva Slovenskej republiky			x		
33.	Ministerstvo spravodlivosti Slovenskej republiky	4 (4o,0z)				
34.	Ministerstvo životného prostredia Slovenskej republiky	2 (2o,0z)				
35.	Ministerstvo zdravotníctva Slovenskej republiky		3 (3o,0z)			
36.	Úrad vlády Slovenskej republiky		3 (3o,0z)			
37.	Úrad jadrového dozoru Slovenskej republiky			x		
38.	Bratislavský samosprávny kraj	3 (3o,0z)				
39.	Združenie samosprávnych krajov v SR	1 (1o,0z)				
40.	Úrad pre reguláciu sieťových odvetví			x		
41.	Odbor vládnej agendy Úradu vlády	1 (1o,0z)				
42.	Žilinský samosprávny kraj			x		
43.	Združenie miest a obcí Slovenska	1 (0o,1z)				
44.	Zväz poľnohospodárskych družstiev a obchodných spoločností SR 	3 (0o,3z)				
	SPOLU	36 (26o,10z)	10 (10o,0z)	17	9	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MP SR	K druhej kapitole Ill. časti - Správa, prevádzka a údržba ciest, písmenám d) a e)
Do návrhu nového cestného zákona žiadame v súvislosti so zvláštnym užívaním ciest a spoplatnením a úhradou za zvláštne užívanie ciest, zapracovať znenie uvedené v § 8 ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov t. j., že „povolenie na zvláštne užívanie ciest nieje potrebné na presun poľnohospodárskych strojov a zariadení pri poľnohospodárskych prácach v rámci obhospodarovaného územia". 
 
Odôvodnenie: 
Pri zabezpečovaní poľnohospodárskych prác, pri zbere úrody ťažiskových komodít rastlinnej výroby a pri žatve je potrebný operatívny presun poľnohospodárskych strojov a zariadení. Požadovaná úprava, ktorá je ustanovená aj v platnom zákone č. 135/1961 Zb. o pozemných komunikáciách (cestný zákon) v znení neskorších predpisov, odstraňuje komplikácie pre poľnohospodársku prvovýrobu a vzťahuje sa len na presun poľnohospodárskych strojov a zariadení pri vykonávaní poľnohospodárskych prác v rámci obhospodarovaného územia. 
	Z	A		
MVRR SR	k druhej kapitole, II. Obsah, k II. časti - Plánovanie, príprava a výstavba cestnej siete 
Žiadame doplniť o väzbu na územnoplánovaciu dokumentáciu, v zmysle čoho táto časť zákona upraví okruh vzájomných vzťahov v oblasti plánovania, prípravy a výstavby ciest medzi vlastníkmi, správcami ciest, ministerstvom  a dotknutými zmluvnými právnymi subjektmi aj v súlade s územnoplánovacou dokumentáciou.	Z	A		
MO SR	Všeobecne
Odporúčame, aby do návrhu nového cestného zákona boli zapracované rovnaké alebo obdobné  výnimky pre Ministerstvo obrany Slovenskej republiky, ozbrojené sily Slovenskej republiky, ozbrojené sily a civilné zložky vysielajúceho štátu aké sú ustanovené v zákone č. 135/1961 Zb. o pozemných kominikáciach (cestný zákon) v znení neskorších predpisov.	O	A		
MO SR	Prvá kapitola, časť III, str. 4, 2. odsek
Na konci názvu zákona NR SR č. 315/1996 Z. z. odporúčame doplniť slová ,,v znení neskorších predpisov“ a v názve zákona č. 50/1976 Zb. za slová ,,stavebnom poriadku“ odporúčame doplniť slová ,,(stavebný zákon)“ z dôvodu uvádzania úplného názvu zákona.  
	O	A		
MO SR	Prvá kapitola, časť II, str. 3, bod 8
Nariadenie vlády Slovenskej republiky č. 642/2005 Z. z., ktorým sa ustanovuje výška úhrady za užívanie vymedzených úsekov diaľnic, ciest pre motorové vozidlá a ciest I. triedy bolo zrušené, odporúčame ho vypustiť.	O	A		
MO SR	Prvá kapitola, časť II, str. 3, bod 6
Odporúčame uviesť úplný a presný názov zákona takto: ,,Zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov“.	O	A		
MO SR	Prvá kapitola, časť I, str.2 
Odporúčame uviesť presný a úplný názov zákona č. 58/1997 Z. z. a  v názve zákona č. 534/2003 Z. z. slovo ,,ciest“ nahradiť slovami ,,pozemných komunikácií“, z dôvodu uvádzania presného názvu zákona. Okrem toho  v zákone č. 639/2004 Z. z. odporúčame vypustiť slová „v znení zákona č. 747/2004 Z. z.“ z dôvodu nadbytočnosti vo vzťahu k použitému dodatku  „v znení neskorších predpisov“. 
	O	A		
MZV SR	Odoslané bez pripomienok
Odoslané bez pripomienok	O	A		
ŠÚ SR	Odoslané bez pripomienok
Odoslané bez pripomienok	O	A		
ÚGKK SR	Odoslané bez pripomienok
Odoslané bez pripomienok	O	A		
ÚNMS SR	Odoslané bez pripomienok
Odoslané bez pripomienok	O	A		
ÚVO	Odoslané bez pripomienok
Odoslané bez pripomienok	O	A		
ÚPV SR	Odoslané bez pripomienok
Odoslané bez pripomienok	O	A		
SŠHR SR	Odoslané bez pripomienok
Odoslané bez pripomienok	O	A		
GP SR	Odoslané bez pripomienok
Odoslané bez pripomienok	O	A		
PMÚ SR	Odoslané bez pripomienok
Odoslané bez pripomienok	O	A		
MK SR	Odoslané bez pripomienok
Odoslané bez pripomienok	O	A		
MPSVR SR	Odoslané bez pripomienok
Odoslané bez pripomienok	O	A		
MŠ SR	 K Doložke zlučiteľnosti s právom Európskeho spoločenstva a Európskej únie
V 2. kapitole v časti I "Ciele" je uvedené, že nový zákon má spĺňať aj požiadavky aproximácie európskeho práva do právneho poriadku Slovenskej republiky, taktiež v prílohe majú byť uvedené transponované smernice Európskeho parlamentu a Rady. Z uvedeného dôvodu je potrebné prepracovať Doložku zlučiteľnosti s právom Európskeho spoločenstva a Európskej únie.           
 
	O	A		
MŠ SR	K 1. kapitole
V časti II odporúčame zmeniť vnútornú štruktúru a zvlášť uviesť zákony a zvlášť vykonávacie predpisy. V časti III je nesprávne uvedený zákon č. 315/1996 Z. z., pričom má byť uvedené znenie: „zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov“.      	O	A		
MŠ SR	K časti „Úvod“
V tejto časti je potrebné uviesť presné znenie vyhlášky č. 35/1984 Zb. a to: „vyhláška Federálneho ministerstva dopravy č. 35/1984 Zb., ktorou sa vykonáva zákon o pozemných komunikáciách (cestný zákon)“. 
 
	O	A		
MŠ SR	K predkladacej správe
V prvej vete za slová „predkladá“ odporúčame vložiť slová „na základe Plánu legislatívnych úloh vlády Slovenskej republiky“. Podľa čl. 8 Legislatívnych pravidiel vlády Slovenskej republiky legislatívny zámer má zhodnotiť aj finančné, ekonomické, environmentálne vplyvy a vplyvy na zamestnanosť. Preto odporúčame vypustiť poslednú vetu v predkladacej správe a návrh materiálu následne doplniť o Doložku finančných, ekonomických, environmentálnych vplyvov a vplyvov na zamestnanosť a podnikateľské prostredie.  	O	A		
NBÚ	Odoslané bez pripomienok
Odoslané bez pripomienok	O	A		
MV SR	ku kapitole I časť III. písm. c)
Odporúčame, aby sa v súvislosti s týmto písmenom bralo do úvahy Programové vyhlásenie vlády SR, ktoré v bode 7.4 Verejná správa hovorí o posúdení aj možnosti zredukovania organizačnej členitosti a personálnej náročnosti krajských štruktúr štátnej správy, ako aj o možnosti prenesenia niektorých ďalších kompetencií v zabezpečovaní verejných služieb na orgány územnej samosprávy.	O	A		
MV SR	ku kapitole II. bod II. časť VII. prvá veta
Odporúčame slovo "povinnosť" nahradiť slovom "možnosť".	O	A		
MV SR	ku kapitole II. bod II. časť VI. písm. a)
Odporúčame za slovami "Policajný zbor" vypustiť skratku "SR".	O	A		
MV SR	ku kapitole I. časť III.
Predložený návrh legislatívneho zámeru cestného zákona v časti „III. Hlavné dôvody na vypracovanie nového cestného zákona“ v druhom odseku v súvislosti s prípravou nového cestného zákona podmieňuje potrebu priamej novelizácie niektorých právnych predpisov, v ktorom podľa nášho názoru chýba zákon č. 57/1998 Z. z. o Železničnej polícií v znení neskorších predpisov, a to v súvislosti so zabezpečením merania hmotnosti vozidiel a ich nápravových tlakov. 
Zastávame názor, že v legislatívnom zámere cestného zákona vo vzťahu k zabezpečeniu merania hmotnosti vozidiel a ich nápravových tlakov by bolo vhodné rozšíriť kompetencie príslušníkov Železničnej polície, konkrétne jej novozriadenej organizačnej zložke Mýtnej polície, o kontrolu dodržiavania uvedených povinností v obvode vymedzených úsekov ciest v ich pôsobnosti. 
	Z	A		
KOZ SR	Pripomienky k návrhu Legislatívneho zámeru cestného zákona 

            
           KOZ SR konštatuje, že navrhovaná úprava vychádza z požiadaviek praxe a znamená prispôsobenie legislatívy na súčasné podmienky v cestnej doprave. 
   
           KOZ SR nemá k návrhu zásadné pripomienky.  
 
           KOZ SR má obyčajnú pripomienku: 
 
            - KOZ SR žiada do časti III. Hlavné dôvody na vypracovanie nového návrhu cestného zákona písm. h) zakomponovať povinnosť aplikovať vedecko-technický pokrok   
	Z	A		
OAP SVL ÚV SR	K návrhu legislatívneho zámeru
Predkladateľ v návrhu legislatívneho zámeru uvádza, že jedným z cieľov prípravy nového cestného zákona má byť zabezpečenie súladu právnej úpravy Slovenskej republiky s požiadavkami komunitárneho práva v oblasti cestného hospodárstva. V tejto súvislosti žiadame konkretizovať v legislatívnom zámere, ktoré predpisy komunitárneho práva majú byť novým zákonom prebraté a v akom rozsahu. 	O	A		
OAP SVL ÚV SR	K návrhu legislatívneho zámeru
V návrhu legislatívneho zámeru žiadame tiež uviesť informáciu ako bude v novom cestnom zákone riešená otázka spoplatňovania užívania vymedzených úsekov diaľnic, ciest pre motorové vozidlá a ciest I. triedy platením úhrady, resp. mýta, a to aj s ohľadom na zákon č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Ide predovšetkým o zabezpečenie náležitej transpozície smernice 1999/62/ES, podľa ktorej sa mýto a užívateľské poplatky nesmú uložiť v tom istom čase pre akúkoľvek kategóriu vozidla za použitie toho istého úseku cestnej komunikácie, s výnimkou, keď umožňuje členskému štátu uložiť mýto na sieťach, na ktorých sa už vyberajú užívateľské poplatky za použitie mostov, tunelov a horských priechodov.	O	A		
OAP SVL ÚV SR	K návrhu legislatívneho zámeru
Návrh legislatívneho zámeru cestného zákona bol predložený na skrátené medzirezortné pripomienkové konanie. Ako dôvod použitia skrátenej formy pripomienkového konania predkladateľ uvádza formálne oznámenie Európskej komisie (číslo konania 2008/0615) týkajúce sa transpozície smernice Európskeho parlamentu a Rady 2006/38/ES zo 17. mája 2006, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami. V samotnom návrhu legislatívneho zámeru ani v sprievodných materiáloch sa však už predkladateľ nezmieňuje ani o formálnom oznámení a ani o ďalšom, predovšetkým legislatívnom, postupe ministerstva, ktorý by mal z formálneho oznámenia vyplynúť. Zastávame názor, že v štádiu, kedy už bolo Slovenskej republike doručené formálne oznámenie je potrebné prioritne riešiť práve otázku ako predísť ďalšiemu konaniu voči Slovenskej republike a v čo možno najkratšom čase prijať právne predpisy potrebné na transpozíciu smernice. Z tohto hľadiska nepovažujeme zvolené riešenie za optimálne, nakoľko predloženie návrhu legislatívneho zámeru je len prvý krok v rámci procesu tvorby, predloženia a prijatia cestného zákona. Tento proces si aj vzhľadom na význam cestného zákona pre fungovanie cestného hospodárstva môže vyžiadať dlhšie časové obdobie, čo zvyšuje pravdepodobnosť ďalšieho postupu Európskej komisie podľa Zmluvy o založení Európskeho spoločenstva. Odporúčame preto riešiť otázku transpozície smernice 2006/38/ES prednostne hoci aj novelizáciou v súčasnosti platných a účinných právnych predpisov. Ak sa predkladateľ rozhodne postupovať cestou legislatívneho zámeru a následnej prípravy a predloženia návrhu cestného zákona, žiadame v návrhu legislatívneho zámeru uviesť akým spôsobom sa predkladateľ vysporiada so vzniknutým porušením komunitárneho práva. 
	O	A		
OAP SVL ÚV SR	Všeobecne k predloženému materiálu
Nestotožňujeme sa s tvrdením predkladateľa uvedeným v doložke zlučiteľnosti, podľa ktorého problematika návrhu legislatívneho zámeru nie je upravená v práve Európskych spoločenstiev.  Problematiku dopravy totiž upravuje tak primárne právo Európskych spoločenstiev (časť III hlava V – Doprava – Zmluvy o založení Európskeho spoločenstva), ako aj viaceré akty sekundárneho práva ES (napr. smernica 1999/62/ES). Napokon tvrdenie obsiahnuté v doložke zlučiteľnosti popiera aj samotný predkladateľ, keď ako dôvod pre skrátenú formu pripomienkového konania uvádza formálne oznámenie Európskej komisie, ktoré sa týka transpozície smernice. Je preto potrebné doložku zlučiteľnosti prepracovať a uviesť v nej pramene primárneho aj sekundárneho práva Európskych spoločenstiev, ktorých sa problematika návrhu legislatívneho zámeru týka. 
	O	A		
AZZZ SR	
Pripomienky k návrhu „Legislatívneho zámeru cestného zákona“ 

1.	V prvej kapitole časti  III. o dôvodoch na vypracovanie nového zákona alebo v II. kapitole v časti V – vlastníctvo a správa doplniť „novelizáciu právnej úpravy vyporiadania vlastníctva pozemkov (vrátane dotknutých priľahlých pozemkov) na ktorých sú alebo budú verejné komunikácie.“  
 
2.	V druhej kapitole v časti I. doplniť na konci text v tomto znení:  
„Zákon neustanoví také podmienky pre užívanie miestnych komunikácií podnikateľskou sférou pri vykonávaní poľnohospodárskej výroby a ostatných miestnych podnikateľských činností, ktoré by ich neprimerane obmedzovali.“ 
Pripomienka je zásadná. 
Odôvodnenie:   
	Navrhovateľ by mal pri každom relevantnom normatívnom ustanovení náležite posúdiť primeranosť dopravných obmedzení na miestnych komunikáciách prijatých v záujme zvýšenia prevádzkovej výkonnosti a bezpečnosti vo vzťahu k dosahu týchto obmedzení na podnikanie, osobitne v sektoroch, kde je presun mechanizmov po miestnych komunikáciách súčasťou a podmienkou technologických operácií, čo je zvlášť typické pre poľnohospodárstvo. 
	Je účelné uviesť tento čiastkový zámer už v tomto štádiu prípravy návrhu zákona a predísť tak názorným stretom v tejto otázke v ďalších fázach legislatívneho procesu. 
 
3.	Text „Doložky“ v bode 2 (odhad dopadov na obyvateľov, hospodárenie podnikateľskej sféry a iných právnych subjektov) a v bode 5 (podnikateľské prostredie) doplniť „uvedením predpokladaného dosahu zákona na podmienky rozvíjania miestnych podnikateľských aktivít osobitne v pôdohospodárstve v zmysle pripomienky označenej ako bod 2. 
Odôvodnenie: 
	Dosah (nie „dopad“!) zákona na obyvateľstvo, podnikateľskú sféru  a podnikateľské prostredie nie je opodstatnené zužovať na otázku úhrad za užívanie komunikácií a na otvorenie alebo zlepšenie možností vstupu súkromného kapitálu do procesu prípravy a výstavby pozemných komunikácií. V tomto smere navrhovateľ prezentuje dosť jednostranné vnímanie dosahu návrhu zákona na ostatné sféry. 
	Z	ČA	Vysporiadanie vlastníctva pozemkov, na ktorých sú verejné komunikácie rieši Ministerstvo financií Slovenskej republiky	
MF SR	Všeobecne
V prvej kapitole III. časti písm. j) sa konštatuje, že nový cestný zákon bude upravovať problematiku spolufinancovania výstavby ciest z verejno-súkromných zdrojov (Public Private Partnership PPP) (ďalej len „verejno-súkromné zdroje (PPP)“). Verejno-súkromné partnerstvá predstavujú jednu z foriem verejného obstarávania, ktorá je založená na zmluvnom vzťahu verejného a súkromného partnera. Je preto potrebné slovo „povinnosti“ nahradiť slovom „podmienky“ a zároveň preformulovať  znenie tohto písmena v tom zmysle, že sa v návrhu ustanoví možnosť spolufinancovania výstavby určitých ciest z verejno-súkromných zdrojov (PPP) a nie  povinnosť takéhoto spolufinancovania.     
	O	A		
MF SR	Všeobecne
Beriem na vedomie, že návrh legislatívneho zámeru nezakladá potrebu finančných zdrojov zo štátneho rozpočtu.  
	O	A		
MF SR	Všeobecne
V druhej kapitole I. časti sa uvádza, že cieľom návrhu je vytvorenie moderného cestného zákona, ktorý by spĺňal požiadavky aproximácie európskeho práva do právneho poriadku Slovenskej republiky v súvislosti s jej členstvom v EÚ. Dôvodom skráteného medzirezortného pripomienkového konania bolo formálne oznámenie Európskej komisii č. 2008/615 o porušení zmluvy podľa čl. 226 Zmluvy o založení ES k smernici Európskeho parlamentu a Rady 2006/38/ES zo 17. mája 2006, ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami, a preto upozorňujem, že Doložka zlučiteľnosti nie je správne vypracovaná.  
 
Vzhľadom na uvedené žiadam Doložku zlučiteľnosti zosúladiť s Legislatívnymi pravidlami vlády SR a zároveň ju doplniť o vyššie uvedené smernice ako aj o uvedenie primárneho práva EÚ, v ktorom je problematika cestného zákona upravená.  
 
	Z	A		
NBS	všeobecná
Dostali sme od Vás na vyjadrenie návrh vyššie uvedeného legislatívneho zámeru cestného zákona. Oznamujeme Vám, že k predmetnému návrhu legislatívneho zámeru nemáme z hľadiska pôsobnosti Národnej banky Slovenska pripomienky. Z legislatívneho hľadiska je potrebné na stranách 2 a 3 pri zákonoch č. 160/1996 Z. z. a č. 129/1996 Z. z. uviesť, že ide o zákony Národnej rady Slovenskej republiky. Na strane 3 časť II. bod 5 materiálu odporúčame rozpísať použitú skratku „MDPT SR“.	O	A		
MH SR	Odoslané bez pripomienok
Odoslané bez pripomienok	O	A		
MH SR	Odoslané bez pripomienok
Odoslané bez pripomienok	O	A		
MS SR	Druhá kapitola, II. obsah
Druhá kapitola, II. obsah – v rámci navrhovaného členenia nového zákona žiadame navrhovateľa, aby z časti VII. nového cestného zákona upravujúcej administratívnu zodpovednosť a sankcie za porušenie pravidiel presunul úpravu inštitútov záložného a zádržného práva ako osobitných občianskoprávnych zabezpečovacích inštitútov a túto subsumoval napr. do navrhovanej V. časti „Vlastníctvo a správa ciest“. Odôvodnenie: systematika zákona a usporiadanie jeho inštitútov.	O	A		
MS SR	Druhá kapitola, II. obsah
Druhá kapitola, II. obsah – v nadpise časti IV. podľa navrhovaného členenia nového zákona navrhujeme úplne vypustiť slovo „styk“ a toto nahradiť vhodnejším výrazom, a rovnako slovo „styk“ vypustiť a nahradiť v celom texte legislatívneho zámeru. Navrhujeme predkladateľovi, aby v tejto súvislosti preformuloval celý nadpis IV. časti nového zákona.	O	A		
MS SR	Druhá kapitola, II. obsah 
Druhá kapitola, II. obsah – v nadpise časti III. podľa navrhovaného členenia nového zákona navrhujeme slovo „ciest“ nahradiť slovom „cestnej siete“ – analogicky ako je tomu v nadpise časti II. zákona. Navrhujeme, aby nahradenie daného výrazu navrhovateľ zvážil aj pri ostatných názvoch jednotlivých častí, v ktorých tento uvádza.	O	A		
MS SR	Druhá kapitola, I. ciele
Druhá kapitola, I. ciele – vzhľadom na skutočnosť, že cieľom navrhovateľa je „vytvorenie nového moderného cestného zákona, ktorý by spĺňal požiadavky aproximácie európskeho práva do právneho poriadku Slovenskej republiky v súvislosti s členstvom Slovenskej republiky v Európskej únii“, a rovnako z dôvodu komplexnosti žiadame, aby navrhovateľ v legislatívnom zámere uviedol všetky relevantné právne akty ES/EÚ, ktorých preberanie, príp. vykonávanie bude predmetným zákonom realizované.	O	A		
MŽP SR	K Druhej kapitole
V bode II. Obsah v časti II. „Plánovanie, príprava a výstavba cestnej siete“ – v písmene b) žiadame vypustiť slová „podmienky pre uskutočňovanie procesov SEA/EIA“ z dôvodu, že tieto podmienky sú dané Smernicou 85/337/EHS o posudzovaní vplyvov určitých verejných a súkromných projektov na životné prostredie, ktorá upravuje postup posudzovania, variantnosť a termíny. Smernica je prebratá do zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a preto nie je nám zrejmé, čo by mal cestný zákon upravovať. Problematika posudzovania vplyvov jednotlivých činností na životné prostredie  je v kompetencii Ministerstva životného prostredia Slovenskej republiky podľa § 16 písm. f) zákona č. 575/2001 Z.z. o organizácii činností vlády a organizácii štátnej správy v znení neskorších predpisov.	O	A		
MŽP SR	K Prvej kapitole
O odseku 2 sú citované len najdôležitejšie novely cestného zákona. Odporúčame spomenúť  aj ďalšie  novely ako sú zákon č. 72/1969 Z.z., zákon č. 139/1982 Z.z., zákon č. 343/1999 Z.z., zákon č. 288/2000 Z.z., zákon č. 725/2004 Z.z., zákon č. 93/2005 Z.z., zákon 479/2005 Z.z., 25/2007 Z.z., 275/2007 Z.z., 664/2007 Z.z. a zákon č. 86/2008 Z.z.	O	N	Nie je dôvod vymenovať všetky novely zákonov. V návrhu legislatívneho zámeru sú citované len najdôležitejšie novely  novely cestného zákona z pohľadu  Ministerstva dopravy, pôšt a telkomunikácií SR 	
MZ SR	K predkladacej správe
Odporúčame odstrániť text „Predkladacia správa“ v názve z dôvodu duplicity.	O	A		
MZ SR	K uzneseniu vlády
V texte uznesenia vlády odporúčame gramaticky upraviť názov uznesenia a uviesť dátum pri úlohe B.1.	O	A		
MZ SR	K obalu
V ďalšom štádiu legislatívneho procesu odporúčame na obale materiálu doplniť štádium legislatívneho procesu.	O	A		
ÚV SR	K návrhu uznesenia vlády Slovenskej republiky
Navrhujeme slovné spojenie „k legislatívny zámer cestného zákona“  nahradiť slovným spojením „k legislatívnemu zámeru cestného zákona“ 
Dovoľujeme si Vás upozorniť, že bod B.1.  neobsahuje termín splnenia úlohy, čo nie je v súlade s ustanoveniami  časti 2. 2. 2. ods. 2 a časti 5.1. ods. 6 a ods. 7  Metodického pokynu na prípravu a predkladanie materiálov na rokovanie vlády SR a s ustanovením čl. 6 ods. 2  Smernice na predkladanie materiálov na rokovanie vlády SR. 
	O	A		
ÚV SR	K obalu materiálu
V časti "procesné štádium" obalu materiálu navrhujeme doplniť označenie „Materiál na rokovanie vlády Slovenskej republiky“ v súlade s bodom 2.2.1, ods. 1 Metodického pokynu na prípravu a predkladanie materiálov na rokovanie vlády SR 
Navrhujeme nahradiť slovné spojenie „Návrh legislatívny zámer cestného zákona“ slovným spojením „Návrh legislatívneho zámeru cestného zákona“ 
	O	A		
ÚV SR	K doložke zlučiteľnosti návrhu legislatívneho zámeru s právom Európskych spoločenstiev a právom Európskej únie
Navrhujeme text doložky zosúladiť s vyjadrením v predkladanom materiáli, podľa ktorého „v prílohe k zákonu budú uvedené transponované smernice Európskeho parlamentu a Rady“ a tiež s s čl. 8, ods. 3 Legislatívnych pravidiel vlády Slovenskej republiky.	O	A		
ÚJD SR	Odoslané bez pripomienok
Odoslané bez pripomienok	O	A		
BSK	K druhej kapitole, oddielu II., k časti začínajúcej vetou „Nový cestný zákon navrhujeme členiť na 8 časti:  
1.	K I. časti – Základné ustanovenia, písm. a):
Navrhujeme medzi slová „účelová cesta“ a „prieťah“ vložiť slová „súkromná cesta“.	O	N	pojem "súkromná cesta" vyjadruje vlastnícky vzťah k ceste. Vlastníctvo a  správa je riešená v II. kapitole v V. časti	
BSK	B:	K predkladacej správe:
V predkladacej správe sa konštatuje, že vzhľadom na to, že návrh legislatívneho zámeru nezakladá potrebu finančných zdrojov zo štátneho rozpočtu, nepredkladá sa s návrhom legislatívneho zámeru zákona doložka finančných, ekono¬mických, environmentálnych vplyvov a vplyvov na zamestnanosť a podnikateľské prostredie (ďalej len „doložka vplyvov“). V doložke vplyvov sa však nevyhodnocujú len nároky na finančné prostriedky zo štátneho rozpočtu, ale vôbec nároky na finančné prostriedky z verejných zdrojov, t. j. aj z rozpočtov obcí a rozpočtov samosprávnych krajov. Keďže v predkladacej správe chýba konštatovanie o potrebe zdrojov z rozpočtov územnej samosprávy, navrhujeme k návrhu legislatívneho zámeru cestného zákona vypracovať aj doložku vplyvov.	O	A		
BSK	K druhej kapitole, oddielu II., k časti začínajúcej vetou „Nový cestný zákon navrhujeme členiť na 8 časti: 
2.	K V. časti – Vlastníctvo a správa ciest, písm. a):
Navrhujeme na konci textu pod písmenom a) pripojiť slová „prechod mostných objektov nad diaľnicami a rýchlostnými cestami do vlastníctva štátu“	O	A		
SK 8	Predkladacej správe
Podľa čl. 8 Legislatívnych pravidiel vlády Slovenskej republiky má legislatívny zámer obsahovať najmä zhodnotenie platnej právnej úpravy a určenie cieľov, ktoré má nová právna úprava plniť, ako aj zhodnotenie finančných, ekonomických, environmentálnych vplyvov a vplyvov na zamestnanosť. 
	 
V Predkladacej správe sa uvádza, že návrh legislatívneho zámeru nezakladá potrebu finančných zdrojov zo štátneho rozpočtu, preto sa Doložka nepredkladá. Z takejto dikcie by sa dalo naopak predpokladať, že by zámer mohol zakladať potrebu finančných zdrojov z rozpočtov územnej samosprávy, ktorými sú rozpočty obcí a rozpočty vyšších územných celkov v zmysle zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. 
 
Vychádzajúc z vyššie uvedeného odporúčame preto Predkladaciu správu upraviť v zmysle platných právnych predpisov. 
	O	A		
ÚRSO	Odoslané bez pripomienok
Odoslané bez pripomienok	O	A		
OVA	m. č. 119578/2008-2330/45519/m
Úrad vlády Slovenskej republiky 
odbor vládnej agendy 
Námestie slobody 1, 813 70 Bratislava 

 
 
Ministerstvo dopravy, pôšt a telekomunikácií 
Slovenskej republiky 
Kancelária ministra 
Bratislava 

 

								vybavuje/linka	Bratislava 
                                                                                                                                                                              Berová/388                   7. 10. 2008  
Vec: 
Stanovisko odboru vládnej agendy ÚV SR k „Legislatívnemu zámeru cestného zákona „ (č. m. 119578/2008-2330/45519/M) 
 
	Z hľadiska technických a jazykových úprav uplatňujeme k materiálu tieto pripomienky: 
 
I.	Uznesenie: 
5. r.: „legislatívny zámer“ nahradiť „legislatívnemu zámeru“ 
 
II.	Predkladacia správa: 
ods. 3, 5. r.: medzi slovami „predpisov, a taktiež“ vynechať čiarku 
ods. 5, 2. r.: „Doložku“ nahradiť „doložku“ 
 
III.	Materiál: 
Podľa Metodického pokynu na prípravu a predkladanie materiálov na rokovanie vlády SR (bod 2.4., ods. (2), 8. zar.) na zdôrazňovanie nemožno používať verzály. 
str. 3, 10., 5. r.: „Z.z.“ nahradiť „Z. z.“ 
str. 4, III., ods. 2, 7. r.: „predpisov a to“ nahradiť „predpisov, a to“ 
str. 8, VIII., ods. 2, 2. r.: „Rady“ nahradiť „rady“. 
 
	S pozdravom 
									Ing. Jana Pikulíková 
                                                                                                                                                                                                    riaditeľka odboru  
	O	A		
ŽSK	Odoslané bez pripomienok
Odoslané bez pripomienok	O	A		
ZMOS	K "druhá kapitola - ciele a obsah navrhovaného zákona" - "III. časť - správa, prevádzka a údržba ciest"
Požadujeme danú časť doplniť o nové písmeno „r)“, ktoré znie:  
„r) splnomocnenie obce k vydaniu všeobecne záväzného nariadenia určujúceho podmienky spoplatnenia a úhrady za zastavenie a státie vozidiel na miestnych komunikáciách“. 
 
Odôvodnenie: 
Pri absencii tejto úpravy vznikajú mestám problémy pri spoplatňovaní parkovania na ich území v miestach, kde to samospráva považuje za potrebné, resp. vhodné. 
 
	Z	A		
ZPDaOS SR	Text „Doložky“ v bode 2 a v bode 5
Text „Doložky“ v bode 2 (odhad dopadov na obyvateľov, hospodárenie podnikateľskej sféry a iných právnych subjektov) a v bode 5 (podnikateľské prostredie) doplniť „uvedením predpokladaného dosahu zákona na podmienky rozvíjania miestnych podnikateľských aktivít osobitne v pôdohospodárstve v zmysle pripomienky označenej ako bod 2. 
Odôvodnenie: 
Dosah (nie „dopad“!) zákona na obyvateľstvo, podnikateľskú sféru  a podnikateľské prostredie nie je opodstatnené zužovať na otázku úhrad za užívanie komunikácií a na otvorenie alebo zlepšenie možností vstupu súkromného kapitálu do procesu prípravy a výstavby pozemných komunikácií. V tomto smere navrhovateľ prezentuje dosť jednostranné vnímanie dosahu návrhu zákona na ostatné sféry. 
	Z	A		
ZPDaOS SR	Druhá kapitola časť I.
V druhej kapitole v časti I. doplniť na konci text v tomto znení:  
„Zákon neustanoví také podmienky pre užívanie miestnych komunikácií podnikateľskou sférou pri vykonávaní poľnohospodárskej výroby a ostatných miestnych podnikateľských činností, ktoré by ich neprimerane obmedzovali.“ 
 
Odôvodnenie:   
Navrhovateľ by mal pri každom relevantnom normatívnom ustanovení náležite posúdiť primeranosť dopravných obmedzení na miestnych komunikáciách prijatých v záujme zvýšenia prevádzkovej výkonnosti a bezpečnosti vo vzťahu k dosahu týchto obmedzení na podnikanie, osobitne v sektoroch, kde je presun mechanizmov po miestnych komunikáciách súčasťou a podmienkou technologických operácií, čo je zvlášť typické pre poľnohospodárstvo. 
Je účelné uviesť tento čiastkový zámer už v tomto štádiu prípravy návrhu zákona a predísť tak názorným stretom v tejto otázke v ďalších fázach legislatívneho procesu.	Z	A		
ZPDaOS SR	Prvá kapitola časť III., II. kapitole v časti V 
V prvej kapitole časti  III. o dôvodoch na vypracovanie nového zákona alebo v II. kapitole v časti V – vlastníctvo a správa doplniť „novelizáciu právnej úpravy vyporiadania vlastníctva pozemkov (vrátane dotknutých priľahlých pozemkov) na ktorých sú alebo budú verejné komunikácie.“ 	Z	ČA	Vysporiadenie pozemkov pod novými cestami rieši plarná právna úprava. Vlastníctvo pozemkov pod existujúcimi cestami bude riešiť nový zákon v kompetencie Ministerstva financií SR.